Jentenes rørende brev til politiet: – Takk for at dere reddet pappa
«Tusen takk. Du reddet faren min,» står det i det ene brevet, signert Nelli. Den russiske familien fikk en brutal opplevelse da de var på sightseeing i Los Angeles den 18. november i år. Familien på vei opp en trapp på kjøpesenteret Hollywood & Highland da en mann kom bakfra og angrep faren i familien, Michael. Deretter viftet gjerningsmannen med kniven mot resten av familien, sier påtalemyndigheten ifølge New York Daily News. Det oppsto kamp, og gjerningsmannen knivstakk offeret flere ganger. Samtidig var to New York-etterforskere i ferd med å forlate en Starbucks i nærheten. Albert Ramos og Dan Mulligan var i Los Angeles i forbindelse med politijobbing, men hadde fri da de hørte skrikene fra familien. Sverige-politiets melding etter Lisa-drapet: «En stor veltrent mann med politi skrevet på ryggen skjelver og gråter bak et uthus»De to etterforskerne gikk mot mennene, og så at den ene lå på en benk og blødde kraftig fra halsen. Den andre mannen sto over ham med en stor kjøkkenkniv. – Partneren min sa: «Hei, Al, han har en kniv». Jeg tok ut våpenet mitt og sa: «Jeg har det», sier Ramos til nyhetsbyrået AP. Ramos sto på den ene siden av benken, og beordret gjerningsmannen å legge ned kniven og legge seg ned på bakken, mens Mulligan voktet han fra den andre siden, forklarer etterforskerne. En arbeider i nærheten ga Ramos strips, som han brukte som håndjern på gjerningsmannen inntil lokalt politi kom og arresterte ham. Samtidig hjalp Mulligan offerets kone med førstehjelp til den skadede mannen. Den russiske mannen ble fraktet til sykehus, hvor han ble hasteoperert. Ifølge NY Daily News er det politimennenes kjappe reaksjon som førte til at mannen overlevde episoden. Hadde kampsporterfaring: Jente (15) hamlet opp med tre overfallsmennDet mener også døtrene hans. Noen dager etter angrepene dro de to jentene, som er fem og syv år gamle, på politistasjonen i Hollywood og overleverte to takkebrev til Ramos og Mulligan. Takkebrevene er blitt videreformidlet fra LA-politiet til politiet i New York, og det er sistnevnte som har lagt ut brevene på sine hjemmesider. «Søsteren min Nelli og jeg var veldig redde (...). Takket være dere er han i live nå», skriver Eva i brevet. Nederst på arket har hun tegnet en engel. Brevet er skrevet på noe gebrokken engelsk, men takknemligheten kommer klart og tydelig frem. Ble uskyldig dømt til livstid i fengsel: Brast i gråt da han ble frikjent etter 16 år bak murene Oversatt til norsk: «Tusen takk, dere reddet faren min. Den andre mannen ville knivstikke faren min. Jeg er veldig takknemlig overfor dere og sykehuset for alt. Takket være dere kan jeg nå være med faren min. Takk. Nelli.» «Jeg er veldig takknemlig (...). Mannen knivstakk ham. Jeg er datteren (...). Søsteren min Nelli og jeg var veldig redde. Vi skjønte ikke hva som skjedde. Når mamma sa løp, så vi at pappa slåss med mannen (...). Plutselig hoppet dere frem, og takk! Takket være dere er han i live nå».
Faren til Nelli og Eva Makrich ble knivstukket på ferie i Los Angeles. Her er takkebrevet deres til politimennene som reddet livet hans.